
Acatistul Sfântului mucenic Isidor, ostașul din Hios/Chios (Cipru) 
(s.v. 14 mai / s.n. 27 mai) 


ISIDOR DIH HIOS 


Sfântul mucenic Isidor din Hios (14 mai): 


https://www.academia.edu/43044912/Sf% C3% A2ntul_mucenic_Isidor_din_Hios_14_mai 


https://archive.org/details/sf.-isidor-din-hios 


https://www2.slideshare.net/steaemy 1/sf-isidor-din-hios/steaemy 1/sf-isidor-din-hios 

Materiale despre Sfântul mucenic Isidor din Hios: 


https://www.slideshare.net/steaemy 1/search_my_uploads?type=&new=&gq=Isidor+din+Hio 


&&& 


Rugăciunile începătoare 

În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru rugă- 


ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Troparul Sfântului mucenic Isidor din Hios, glasul al 4-lea: Mucenicul Tău, Doa- 
mne, Isidor, întru nevoinţa sa, cununa nestricăciunii a dobândit de la Tine, Dumne- 
zeul nostru; că având puterea Ta, pe chinuitori a învins; zdrobit-a şi ale demonilor 
neputincioase îndrăzniri. Pentru rugăciunile lui, mântuieşte sufletele noastre, Hri- 
stoase Dumnezeule. 


Condacul 1 

Celui ce a răsărit din Egipt ca o stea strălucitoare, luminând tuturor dreapta cre- 
dinţă şi ridicând semne biruinţă luptând împotriva şarpelui, Sfântului mucenic Isi- 
dor îi aducem aceste cinstiri. lar tu, sfinte purtător de chinuri care te-ai făcut jertfă 
plăcută Domnului Hristos, roagă-te Lui să ne ierte căci nu ne oprim a te striga: Bu- 
cură-te, Sfinte mucenice Isidor, învrednicindu-ne de dreapta avuţie pământească 
și de moştenirea Împărăției lui Dumnezeu! 


Icosul 1 

Îngerii din ceruri s-au minunat şi marginile pământului s-au înspăimântat văzându- 
te pe tine, Sfinte Isidor, tânăr la trup dar înţelept cu mintea, care ai răsturnat mesele 
tâlharilor precum odinioară Mântuitorul şi ai dat în vileag înșelăciunea idolească 
drept târguială piezătoare a sufletului, iar căpeteniile cereşti te-au lăudat așa: 
Bucură-te, ostaş viteaz al Cerului; 

Bucură-te, câștigând izbăvirea cea dreaptă; 

Bucură-te, având mare îndrăzneală la Domnul Hristos; 

Bucură-te, înveşmântat cu haina harului; 

Bucură-te, purtătorule de cunună a muceniciei; 

Bucură-te, cel de trei ori fericit; 

Bucură-te, Sfinte mucenice Isidor, învrednicindu-ne de dreapta avuție pămân- 
fească și de moștenirea Împărăției lui Dumnezeu! 


Condacul 2 

Trăgându-te de neam din cetatea Alexandriei, erai ostaș în flota marină romană şi 
aveai rangul de ”option”, sfinte mucenice, dar pe ascuns erai creştin cu viață plă- 
cută înaintea lui Dumnezeu și toate zilele ți le petreceai în post şi înfrânare, fugind 
de deşertăciunile lumii şi rugându-te: Aliluia! 


Icosul 2 

Venind la împărăție Decie a dat poruncă să se numere şi să se scrie toți ostașii, iar 
tu pentru vitejia ta ai fost înscris în ceata lui Numerian în insula Hios. Apoi a venit 
altă poruncă de la împărat ca toţi cei ce cinstesc pe Hristos să se închine zeilor 
păgâneşti, iar cei care nu vor, să fie daţi morţii. 

Bucură-te, că un sutaş pe nume Iulie te-a pârât; 

Bucură-te, că el i-a spus lui Numerie că ești creştin; 

Bucură-te, că taina ta a fost dată în vileag; 

Bucură-te, că Dumnezeu aşa rânduise; 

Bucură-te, că astfel începea urcușşul tău pe Golgota; 

Bucură-te, că ai primit cu bucurie Crucea; 

Bucură-te, Sfinte mucenice Isidor, învrednicindu-ne de dreapta avuţie pămân- 
fească și de moștenirea Împărăției lui Dumnezeu! 


Condacul 3 

Fiind dus de îndată în faţa voievodului, ai mărturisit că 1 te închini doar lui Hristos, 
făcând de ruşine zeii cei surzi, orbi şi nesimţitori și lăudându-L pe Dumnezeul cel 
adevărat: Aliluia! 


Icosul 3 

Crezând cu tărie în vorba Domnului: "Cel ce crede în Mine de va şi muri, va fi 
viu”, nu te-ai lăsat amăgit de cuvintele înșelătoare ale păgânului şi l-ai înfruntat 
prin cuvinte de har, căci însuşi Hristos stătea lângă tine. 

Bucură-te, că ai fost bătut fără milă; 

Bucură-te, că ai răbdat durerea de bunăvoie; 

Bucură-te, că aveai faţa ca un soare luminos; 

Bucură-te, că lăudai bunătatea lui Dumnezeu; 

Bucură-te, că primeai chinurile ca pe o tămâiere aleasă; 

Bucură-te, ruşinând tiranii cei cumpliți; 

Bucură-te, Sfinte mucenice Isidor, învrednicindu-ne de dreapta avuţție pămân- 
fească și de moștenirea Împărăției lui Dumnezeu! 


Condacul 4 

Pe când stăteai aruncat în închisoare, tatăl tău a mers la Hios pentru a te face să re- 
nunți la Hristos, Sfinte Isidor, reușind să îl convingă pe Numerie să te ia în cus- 
todie promițând că te va răzgândi, căci el nu Îl cunoştea pe Dumnezeu: Aliluia! 


Icosul 4 

Ai rămas însă neclintit în credinţa ta, sfinte, ba chiar i-ai vorbit tatălui tău despre 
iubirea lui Dumnezeu, despre pătimirile Domnului Hristos şi despre Învierea cea 
de-a treia zi. 

Bucură-te, că el nu a primit învăţătura ta; 

Bucură-te, că s-a dus furios la voievod; 

Bucură-te, că te-a dat din nou pe mâna lui; 

Bucură-te, că i-a cerut să te ucidă imediat; 

Bucură-te, că inima lui de tată era împietrită; 

Bucură-te, că pe tine te veghea Tatăl din Ceruri; 
Bucură-te, Sfinte mucenice Isidor, învrednicindu-ne de dreapta avuție pămân- 
tească şi de moștenirea Împărăției lui Dumnezeu! 


Condacul 5 

Ighemonul te-a scos din nou la chinuri, sfinte mucenice, te-a biciuit şi te-a târât pe 
stânci şi după fiecare chin te îndemna să te închini zeilor dar ai rămas neclintit şi 
îngerii s-au bucurat: Aliluia! 


Icosul 5 

Îţi mărturiseai credinţa în Hristos cu glas tare şi oricât de grele erau chinurile glasul 
tău nu slăbea în propovăduirea adevărului, sfinte ostaş al lui Dumnezeu, şi noi cu 
voci pline de laude te chemăm: 

Bucură-te, că neîncetat ai grăit numele Mântuitorului; 

Bucură-te, că ighemonul a poruncit a ţi se tăia limba; 

Bucură-te, că prin harul lui Dumnezeu vorbeai în continuare cele sfinte; 

Bucură-te, că păgânul a căzut la pământ de spaimă; 

Bucură-te, că el şi-a pierdut glasul desăvârșit; 

Bucură-te, Sfinte mucenice Isidor, învrednicindu-ne de dreapta avuţie pămân- 
fească și de moștenirea Împărăției lui Dumnezeu! 


Condacul 6 

Cel ce este Cuvântul întrupat, Hristos adevăratul Dumnezeu ţi-a dat puterea de a 
glăsui fără limbă, Sfinte Isidor, făcându-i pe cei din jur părtași dumnezeirii muce- 
nicilor, a celor care Îl slăvesc şi care Îi aduc cinstiri lui Dumnezeu: Aliluia! 


Icosul 6 

Plin de furia demonilor, Numerie păgânul cel nemilos a poruncit atunci a se tăia 
sfântul tău cap cu sabia şi pentru că nu mai putea vorbi a dat osânda scrisă pentru a 
fi adusă la îndeplinire de îndată. 

Bucură-te, că ai primit dezlegarea suferințelor; 

Bucură-te, că hârtia aceea ţi-a fost avânt spre zborul spre Cer; 

Bucură-te, că te-ai lipit cu sufletul doar de Tatăl Dumnezeu; 

Bucură-te, că ai văzut mai dinainte slava cea veşnică; 

Bucură-te, că te-ai împotrivit păcatului până la sânge; 

Bucură-te, urmând patimilor Stăpânului Hristos; 

Bucură-te, Sfinte mucenice Isidor, învrednicindu-ne de dreapta avuție pămân- 
fească și de moștenirea Împărăției lui Dumnezeu! 


Condacul 7 

Ai mers bucuros spre tăiere ca un mielușel fără prihană, şi căutând spre cer ai grăit: 
„Sfinte Stăpâne, mulţumesc Ţie că mă primeşti pe mine acum, cu bunăvoirea Ta, 


> 


întru locașurile Tale şi în locurile cele de odihnă”: Aliluia! 


Icosul 7 

Domnul lisus Hristos care pentru noi şi-a plecat sfântul Său cap pe Cruce, a primit 
viaţa ta ca pecete a jertfei de iubire care te unea cu EI, iar noi ne rugăm aşa: 
Bucură-te, că sfântul tău trup a fost aruncat într-o fântână; 

Bucură-te, că Sfântul Amonie cu Sfânta Miropi l-au scos de acolo; 

Bucură-te, că au făcut slujbă de îngropăciune cu toată cinstea; 

Bucură-te, că cei doi ostaşi care păzeau fântâna se primejduiau să moară; 
Bucură-te, că ighemonul i-a osândit pentru că sfintele tale moaşte au fost furate; 
Bucură-te, că tu priveai toate din lăcașurile Raiului; 

Bucură-te, Sfinte mucenice Isidor, învrednicindu-ne de dreapta avuţie pămân- 
tească și de moștenirea Împărăției lui Dumnezeul 


Condacul 8 

Auzind că cei doi ostaşi vor suferi nevinovaţi pentru fapta ei cea bună, Sfânta Mi- 
ropi s-a dus la Numerie şi i-a spus că ea furase trupul tău și că îl îngropase, sfinte 
mucenic, dar nu a vrut să le spună unde, iar pentru aceasta a primit biciuire, apoi 
fiind aruncată în închisoare plină de răni se ruga lui Dumnezeu: Aliluia? 


Icosul 8 

Mântuitorul însă nu a lăsat-o pe Sfânta Miropi fără mângâiere, şi la miezul nopţii o 
lumină cerească a luminat închisoarea și mulți îngeri au apărut împreună cu tine, 
Sfinte Isidor, care i-ai spus: “Pacea să fie cu tine, Miropi. Dumnezeu a auzit rugă- 
ciunea voastră şi, curând, veţi fi cu noi şi veţi primi cununa pregătită vouă”. 
Bucură-te, sfinte, că eşti făcător de minuni; 

Bucură-te, vestind primirea moştenirii cuvenite celor ostenitori pentru Hristos; 
Bucură-te, că dăruieşti averea cea mai de preţ; 

Bucură-te, că Sfânta Miropi s-a bucurat la vederea ta; 

Bucură-te, că pe loc şi-a dat sufletul lui Dumnezeu; 

Bucură-te, că un miros dulce ieşea din trupul ei; 

Bucură-te, Sfinte mucenice Isidor, învrednicindu-ne de dreapta avuţie pămân- 
fească și de moștenirea Împărăției lui Dumnezeu! 


Condacul 9 
Unul dintre gardieni, văzând toate acestea şi ajungând și la el mirosul de mireasmă 
cerească a spus unui preot despre arătare iar acesta, încredințându-l că toate cele ce 

i s-au arătat sunt de la adevăratul Dumnezeu, gardianul a crezut în El şi s-a botezat: 
Aliluia! 


Icosul 9 

Curând după aceea și gardianul a suferit mucenicia şi Cerul l-a primit ca sfânt. Îi 
aducem și lui cinstiri deși nu îl cunoaştem cu numele, ca tuturor Sfinților care au 
murit pentru mărturisirea Sfântului nume al Domnului Hristos, la fel ca şi Sfântul 
mucenic Amonie. 

Bucură-te, Sfinte Isidor, deschizător de drumuri de sfinţi; 

Bucură-te, minunat ostaș al mării; 

Bucură-te, ocrotitorul marinarilor şi al celor ce călătoresc pe mare; 

Bucură-te, că insula Hios are mare evlavie la tine; 

Bucură-te, protectorul agricultorilor; 

Bucură-te, apărătorul celor dezmoşteniţi din viclenia diavolului; 

Bucură-te, că îndrepți ceea ce a fost strâmbat de demoni; 

Bucură-te, Sfinte mucenice Isidor, învrednicindu-ne de dreapta avuţie pămân- 
fească și de moștenirea Împărăției lui Dumnezeu! 


Condacul 10 
In fântâna în care ai fost aruncat izvorâşte o apă curată, Ssfinte mucenic, iar cei ca- 
re beau din această fântână sunt vindecaţi, mulțumindu-l lui Dumnezeu: Aliluia! 


Icosul 10 

Lângă fântână credincioşii au ridicat o biserică unde au pus sfintele tale moaşte, iar 
preotul slujitor spune că de nenumărate ori a văzut o lumină cerească asemănătoare 
cu o lumânare arzând deasupra fântânii, ca semn al binecuvântării pe care o aduci 
celor care ţi se roagă aşa: 

Bucură-te, izvor curat de izbăvire; 

Bucură-te, alungând demonii; 

Bucură-te, tămăduind boli trupeşti şi sufletești; 

Bucură-te, cel ce liniştești febra; 

Bucură-te, aducând lumina cerească la noi; 

Bucură-te, cel ce binecuvintezi fântânile; 

Bucură-te, Sfinte mucenice Isidor, învrednicindu-ne de dreapta avuţie pămân- 
fească și de moștenirea Împărăției lui Dumnezeu! 


Condacul 11 
O altă mare minune se petrece în insula Hios cu pomii de fistic, Sfinte Isidor, căci 
locul unde ai fost martirizat se află într-o livadă de fistic, iar seminţele acestora 

varsă şi în zilele noastre lacrimi parfumate, ca semn al slavei dumnezeieşti de care 
te-ai învrednicit în Ceruri: Aliluia! 


Icosul 11 

Acest soi de fistic este un rod important al insulei Hios şi poate fi cules doar în 
aproprierea acestei livezi, acolo unde ţi-ai vărsat tu sângele pentru ca noi să ne pu- 
tem ruga așa: 

Bucură-te, cel ce aduci îmbelşugare; 

Bucură-te, sporind bunăstarea; 

Bucură-te, dezlegând vrăjile şi blestemele; 

Bucură-te, scoțând la iveală adevărul; 

Bucură-te, că prin tine cei lipsiţi primesc ce e al lor; 

Bucură-te, că ești flacără arzătoare a Bisericii; 

Bucură-te, stea luminată pe bolta credinţei; 

Bucură-te, Sfinte mucenice Isidor, învrednicindu-ne de dreapta avuție pămân- 
fească și de moștenirea Împărăției lui Dumnezeu! 


Condacul 12 

Ne închinăm și noi jertfei tale, Sfinte Isidor, oștean în flota marină omenească şi 
soldat în oastea Domnului Hristos, şi te rugăm să mijloceşti la tronul Sfintei Treimi 
şi pentru noi: Aliluia! 


Icosul 12 

Aşa cum tu ai moștenit Împărăţia Cerurilor, te chemăm să ne ajuţi şi pe noi să 
moştenim ce este al nostru de drept aici în viaţa asta vremelnică şi te lăudăm: 
Bucură-te, că ai făcut Cuvântul locuitor în tine; 

Bucură-te, că ai avut credinţa ca avuţie nerăpită; 

Bucură-te, că te-ai făcut purtător de biruinţă; 

Bucură-te, că eşti împreună-moştenitor al Împărăției lui Dumnezeu; 

Bucură-te, cel cu dragoste deplină pentru Hristos; 

Bucură-te, cel ce strici şi acum înșelăciunile demonilor; 

Bucură-te, Sfinte mucenice Isidor, învrednicindu-ne de dreapta avuţie pămân- 
fească și de moștenirea Împărăției lui Dumnezeu! 


Condacul 13 (de 3 ori) 

Sfinte mucenice Isidor, cel mult iubit de Domnul Hristos, te rugăm să ne dezlegi 
din toate legăturile ce sunt puse asupra noastră şi asupra celor ale noastre, ca să ne 
putem desfăta de moștenirea pământească și cerească, strigând neîncetat Dumne- 
zeului celui Milostiv: Aliluia! 

Se zice apoi, iarăşi: 


Icosul 1 

Îngerii din ceruri s-au minunat şi marginile pământului s-au înspăimântat văzându- 
te pe tine, Sfinte Isidor, tânăr la trup dar înţelept cu mintea, care ai răsturnat mesele 
tâlharilor precum odinioară Mântuitorul şi ai dat în vileag înşelăciunea idolească 
drept târguială piezătoare a sufletului, iar căpeteniile cerești te-au lăudat aşa: 
Bucură-te, ostaș viteaz al Cerului; 

Bucură-te, câştigând izbăvirea cea dreaptă; 

Bucură-te, având mare îndrăzneală la Domnul Hristos; 

Bucură-te, înveşmântat cu haina harului; 

Bucură-te, purtătorule de cunună a muceniciei; 

Bucură-te, cel de trei ori fericit; 

Bucură-te, Sfinte mucenice Isidor, învrednicindu-ne de dreapta avuţie pămân- 
fească și de moștenirea Împărăției lui Dumnezeu! 


Condacul 1 

Celui ce a răsărit din Egipt ca o stea strălucitoare, luminând tuturor dreapta cre- 
dință şi ridicând semne biruinţă luptând împotriva șarpelui, Sfântului mucenic Isi- 
dor îi aducem aceste cinstiri. lar tu, sfinte purtător de chinuri care te-ai făcut jertfă 
plăcută Domnului Hristos, roagă-te Lui să ne ierte căci nu ne oprim a te striga: Bu- 
cură-te, Sfinte mucenice Isidor, învrednicindu-ne de dreapta avuţie pământea- 
scă şi de moştenirea Împărăției lui Dumnezeu! 


Apoi, se spune această: 
Rugăciune 


Sfinte Isidor, mucenic al Domnului Hristos, ţi-ai trăit viaţa cu sabia şi cu sulița în 
mână, iar după moarte ai primit loc în ceata de Arhangheli luptători ai lui Dumne- 
zeu, pentru a aduce dreptatea acolo unde nedreptatea abundă, pentru a tămădui aco- 
lo unde boala aduce deznădejde, pentru a scoate demonii din creştinii care cu lacri- 
mi se roagă pentru elberare. 


Te rugăm să ne aduci izbândă în războiul duhovnicesc, să ne aperi şi să ne fii ocro- 
titor, ca să ne putem desfăta de cele ce Dumnezeu le-a rânduit pentru noi pe pă- 
mânt, iar la sfârşitul vieţii stai cu sabia şi ne păzeşte de ispitele vămilor ca trecând 
netulburaţi prin ele să primim moștenirea veşnică a bunătăților Cereşti, acolo unde 
să cântăm slavă Sfintei Treimi în vecii vecilor. Amin. 

Rostim, apoi Rugăciunea: Cuvine-se, cu adevărat, să te fericim pe tine, Născătoare 
de Dumnezeu, cea pururea fericită şi prea nevinovată şi Maica Dumnezeului no- 
stru. Ceea ce ești mai cinstită decât Heruvimii și mai mărită, fără de asemănare, 
decât Serafimii, care fără stricăciune, pe Dumnezeu-Cuvântul ai născut, pe tine, 
cea cu adevărat Născătoare de Dumnezeu, te mărim. 


ŞI apoi se face Otpustul: Doamne Iisuse Hristoase, Fiul lui Dumnezeu pentru rugă- 
ciunile prea curatei Maicii Tale, ale Sfântului mucenic Isidor din Hios şi ale tuturor 
Sfinţilor, miluieşte-ne şi ne mântuieşte pe noi. Amin! 

Proloage - Pomenirea Sfântului mucenic Isidor ( 251) 


Luna mai în 14 zile: pomenirea Sfântului mucenic Isidor (f 251) 


Acest Sfânt, a trăit în zilele împăratului Decius (250-253), trăgându-se, cu neamul, 
din cetatea Alexandriei. Înscris în oastea împărăției, în care avea şi o oarecare 
dregătorie ostăşească, ce se numea option, Sfântul Isidor se afla, cu partea lui de 
oaste, în Alexandria, sub cârmuirea lui Numerian, un duşman de moarte al creşti- 
nilor. 


Și era Sfântul Isidor creştin, de multă vreme, tare şi viteaz cu trupul şi având viaţa 
plăcută lui Dumnezeu, că îşi petrecea zilele în feciorie, în rugăciune şi în fapte 
bune, ferindu-se de deşertăciunile lumeşti şi de necurăţiile păgâneşti, dar fără a 
mărturisi pe faţă credinţa sa, de frica prigonirilor. 


Din porunca împărătească, oastea de sub ascultarea lui Numerian, a trebuit să plece 
din Alexandria şi să se mute în insula Hios. Mulţime de corăbii au umplut marea şi 
toată oastea s-a urcat într-însele, apoi, întinzând pânzele în vînt, au pornit pe valuri, 
spre locul rânduit. Şi, împreună cu, oastea, a mers în insulă şi fericitul Isidor. 

Dar, un sutaş, cu numele Iuliu, păgân la suflet şi pizmaş, l-a pârât pe drept credin- 
ciosul Isidor la conducătorul Numerian, că este creştin, şi, că în taină, se roa-gă lui 
Hristos şi nu dă nici o cinstire zeilor Romei. 


Deci, îndată, sfântul a fost chemat la judecată, înaintea lui Numerian. Şi, ne-ascul- 
tând de porunca acestuia, de a jertfi zeilor, fericitul Isidor a mărturisit, pe faţă şi cu 
îndrăzneală, pe Hristos spunând căpeteniei că nimic şi nimeni nu-l va despărți pe el 
de Hristos şi de credinţa lui în El. Auzind asemenea cuvinte de neîntoarcere a 
gândului, Numerian a poruncit să i se tăie capul. Şi aşa a luat cununa muceniciei. 

